SL Uradni list Evropske unije C 279/5

Posodobljene vzorčne izkaznice, ki jih ministrstva za zunanje zadeve držav članic izdajajo pooblaščenim osebam diplomatskih misij in konzularnih predstavništev ter njihovim družinskim članom, kakor je navedeno v členu 20(2) Uredbe (EU) 2016/399 Evropskega parlamenta in Sveta o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (1)

(2017/C 279/04)

Objava vzorčnih izkaznic, ki jih ministrstva za zunanje zadeve držav članic izdajajo pooblaščenim osebam diplomatskih misij in konzularnih predstavništev ter njihovim družinskim članom, kakor je navedeno v členu 20(2) Uredbe (EU) 2016/399 Evropskega parlamenta in Sveta z dne 9. marca 2016 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (2), temelji na informacijah, ki jih Komisiji sporočijo države članice v skladu s členom 39 Zakonika o schengenskih mejah (kodifikacija).

Poleg objave v Uradnem listu Evropske unije je na voljo mesečna posodobitev na spletnih straneh Generalnega direktorata za notranje zadeve.

ESTONIJA

Zamenjava informacij, objavljenih v UL C 397, 12.11.2014.

VZORCI IZKAZNIC, KI JIH IZDAJO MINISTRSTVA ZA ZUNANJE ZADEVE DRŽAV ČLANIC

Diplomatska identifikacijska dokumenta, ki ju izdaja estonsko ministrstvo za zunanje zadeve, tj. diplomatska osebna izkaznica in službena izkaznica, imata od maja 2017 novo obliko. Prejšnji različici diplomatske osebne izkaznice in službene izkaznice sta se izdajali do maja 2017. Prehod na nova dokumenta bo postopen in starejši različici izkaznic ostaneta veljavni do datuma izteka veljavnosti, ki je naveden na dokumentu.

Diplomatsko osebno izkaznico lahko zahtevajo tuji diplomati na diplomatskih predstavništvih in konzulatih, ki so akreditirani v Estoniji, ter njihovi družinski člani, ki so tuji državljani.

Službeno izkaznico lahko zahteva tuje administrativno in pomožno osebje na tujem predstavništvu in njihovi družinski člani, ki so tuji državljani, tuji osebni strežniki in častni konzuli, tuji uslužbenci na predstavništvih mednarodnih organizacij ter tuji uslužbenci mednarodnih organizacij in drugih institucij, ki so ustanovljene z mednarodnim sporazumom in se nahajajo v Estoniji, in njihovi družinski člani, ki so tuji državljani, ter estonski državljani in stalni rezidenti, ki so zaposleni na tujih predstavništvih ali drugih institucijah.

Obstaja osem (8) kategorij diplomatskih identifikacijskih dokumentov, ki so razdeljene na osemnajst (18) serij:

Diplomatska osebna izkaznica

1) Diplomatska osebna izkaznica kategorije A: serije A1, A2, A3 za vodje misij in njihove družinske člane A1, A2, A3 – sprednja stran A1 – hrbtna stran A2 – hrbtna stran A3 – hrbtna stran

2) Diplomatska osebna izkaznica kategorije B: serije B1, B2, B3 za diplomate in njihove družinske člane B1, B2, B3 – sprednja stran B1 – hrbtna stran B2 – hrbtna stran B3 – hrbtna stran

Službena izkaznica

1) Službena izkaznica kategorije C: serije C1, C2, C3 za administrativno osebje in njihove družinske člane C1, C2, C3 – sprednja stran C1 – hrbtna stran C2 – hrbtna stran C3 – hrbtna stran

2) Službena izkaznica kategorije D: seriji D1, D2 za pomožno osebje in njihove družinske člane D1, D2 – sprednja stran D1 – hrbtna stran D2 – hrbtna stran

3) Službena izkaznica kategorije E: serija E1 za osebne strežnike E1 – sprednja stran E1 – hrbtna stran

4) Službena izkaznica kategorije F: serija F1 za estonske državljane ali stalne rezidente, zaposlene pri tuji misiji F1 – sprednja stran F1 – hrbtna stran

5) Službena izkaznica kategorije HC: za častne konzule HC – sprednja stran HC – hrbtna stran

6) Službena izkaznica kategorije G: serije G1, G2, G3, G4 za tuje uslužbence drugih institucij in njihove družinske člane ter uslužbence, ki so estonski državljani ali stalni rezidenti G1, G2, G3, G4 – sprednja stran G1 – hrbtna stran G2 – hrbtna stran G3 – hrbtna stran G4 – hrbtna stran

Diplomatski identifikacijski dokumenti vključujejo potrdilo, ki omogoča digitalno identifikacijo, in potrdilo, ki omogoča elektronski podpis. Ti potrdili se ustvarita v skladu z javnim delom ključa, ustvarjenega za čip dokumenta, in podatkovno datoteko.

Podatki na sprednji strani diplomatske izkaznice so naslednji:

— vrsta in kategorija identifikacijskega dokumenta

— številka osebne izkaznice

— naziv veleposlaništva

— priimek imetnika

— ime(-na) imetnika

— datum rojstva imetnika

— identifikacijska številka imetnika

— položaj imetnika

— podoba obraza imetnika

— podpis imetnika

— datum izdaje in datum izteka veljavnosti.

Seznam prejšnjih objav

(1) Glej seznam prejšnjih objav na koncu dokumenta.

(2) UL L 77, 23.3.2016, str. 1.